《寄裴吴江》
宋代·刘敞

王乔一双凫，乃是尚方履。误逐阊阖风，飘然太湖水。

湖水连天阊，茫茫湛清辉。秋来兴不尽，似欲都忘归。

玉叠鲙如雪，碧壶酒若渑。醉辄问左右，何如张季鹰。

君乃蓬邱人，神仙有名籍。不应自放浪，久为尘中客。

我顷卧广陵，西风见白发。八月观海涛，壮心谢超越。

因欲解印绶，从君五湖游。功名非所及，为具鸱夷舟。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。